CELEX: 62022TN0062
Language: et
Date: 2022-01-28 00:00:00
Title: Kohtuasi T-62/22: 28. jaanuaril 2022 esitatud hagi – Eesti versus komisjon

4.4.2022   
            
            
               ET
            
            
               Euroopa Liidu Teataja
            
            
               C 148/32
            
         
      28. jaanuaril 2022 esitatud hagi – Eesti versus komisjon
      (Kohtuasi T-62/22)
      (2022/C 148/43)
      Kohtumenetluse keel: eesti
      
         Pooled
      
      
         Hageja: Eesti Vabariik (esindaja: M. Kriisa)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 17. novembri 2021. aasta rakendusotsus osas, milles see puudutab Eesti Vabariiki 634 057,30 euro suuruses summas;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjendamiseks esitab Eesti Vabariik kolm väidet.
      
                  1.
               
               
                  Esimene väide – Euroopa Komisjon on ebaõigesti tõlgendanud ja kohaldanud komisjoni rakendusmääruse (EL) nr 809/2014 (1) artiklit 21 kooskõlas komisjoni delegeeritud määruse (EL) nr 640/2014 (2) artikliga 30 ja seetõttu jõudnud valele järeldusele, et Eestis rakendatav toetustaotluste esitamise süsteem ei ole nimetatud sätetega kooskõlas.
               
            
                  2.
               
               
                  Teine väide – Euroopa Komisjon on määruse nr 640/2014 artikli 30 lõiget 2 tõlgendanud meelevaldselt ning seega kohaldanud seda vääralt.
               
            
                  3.
               
               
                  Kolmas väide – Euroopa Komisjon on rikkunud põhjendamiskohustust ja hea halduse põhimõtet, sest komisjon ei ole piisavalt selgelt suutnud põhjendada, miks loomade asendamine sellisel kujul nagu see Eestis on lubatud, ei ole kooskõlas liidu õigusega.
               
            
         (1)  Komisjoni 17. juuli 2014. aasta rakendusmäärus, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT 2014, L 227, lk 69).
      
         (2)  Komisjoni 11. märtsi 2014. aasta delegeeritud määrus, millega täiendatakse Euroopa Parlamendi ja nõukogu määrust (EL) nr 1306/2013 ühtse haldus- ja kontrollisüsteemi osas, otsetoetuste, maaelu arengu toetuse ja nõuetele vastavuse süsteemiga seoses kohaldatavatest maksetest keeldumise ja nende tühistamise tingimuste osas ning kõnealuste toetuste ja süsteemiga seotud halduskaristuste osas (ELT 2014, L 181, lk 48).